# Grecs Independents

Grecs Independents (en grec, Ανεξάρτητοι Έλληνες, Anexartitoi Ellines, ANEL) és un partit polític grec de dreta i antiausteritat, amb 18 diputats al Parlament Hel·lènic.

## Història

El partit va ser creat el 24 de febrer de 2012 per Panos Kammenos, exdiputat del partit conservador Nova Democràcia que havia estat expulsat del grup parlamentari del partit després de votar en contra del govern de coalició de Lukàs Papadimos en un vot de confiança. La declaració fundacional es va presentar l'11 de març.
Al partit s'hi van sumar deus exdiputats de Nova Democràcia, com Elena Kunturà, Khristos Zoïs, Kostas Markópulos, Dimitris Stamatis, Spiros Galinós, Mika Iatridi, Maria Kól·lia-Tsarukhà, Panagiotis Melàs i Mikhalis Giannakis. El partit minoritari d'esquerra antirescat Quadriga de la Ciutadania Panhel·lènica també va arribar a un acord de cooperació electoral amb els Grecs Independents, el 17 d'abril de 2012.
Abans de les eleccions legislatives gregues de maig de 2012 va aplegar 11 diputats desertors, deu dels quals de Nova Democràcia i un del PASOK. En aquestes eleccions, el partit va aconseguir 33 diputats, encara que a les eleccions de juny del mateix any el seu nombre de representants es va reduir a 20.

## Ideologia

Els Grecs Independents afirmen no tenir cap vincle amb Nova Democràcia. Pel que fa a polítiques socials, s'oposen a la immigració i el multiculturalisme i donen suport a la repatriació dels immigrants il·legals, la prohibició dels habitatges okupades i el desenvolupament d'un sistema educatiu d'orientació cristiana ortodoxa. En l'àmbit econòmic, el partit se centra en el rebuig de l'acord de rescat entre Grècia, la Unió Europea i el Fons Monetari Internacional. Kammenos reclama un comitè permanent per sobre dels partits polítics i dotat de poders d'emergència i autoritat per aclarir els fets que van conduir a la crisi econòmica de Grècia. Advoca per un «despertar i una insurrecció nacional» i sosté que Grècia ha estat víctima d'una «conspiració internacional».
El partit també defensa llevar la immunitat dels ministres, parlamentaris i funcionaris contra l'enjudiciament i fer responsables els culpables de la crisi. Propugna la protecció de la sobirania nacional, les reparacions de guerra per la invasió de Grècia per part de l'Alemanya nazi a la Segona Guerra Mundial, la cancel·lació del memoràndum que consideri il·legal, i per a la construcció d'una Grècia nova i diferent.
El partit ha anunciat que començaran a treballar per la creació d'un Front Democràtic patriòtic amb l'objectiu de salvar «Grècia de l'allau neoliberal».

## Resultats electorals al Parlament

| Any | Vots | % | Diputats | +/- | Govern |
| 2012 (I) | 671.324 | 10,6 (#4) | 33 / 300 | Nou | Oposició |
| 2012 (II) | 462.406 | 7,5 (#4) | 20 / 300 | 13 | Oposició |
| 2015 (I) | 293,683 | 7.5 (#4) | 13 / 300 | 7 | Coalició |
| 2015 (II) | 200,423 | 4.8 (#6) | 10 / 300 | 3 | Coalició |
| 2019 | No participa | No participa | 0 / 300 | 10 | Extraparlamentari |

### Parlament Europeu

Parlament Europeu :
| Any | Vots | % | ±pp | Escons | +/− | Pos. | Líder |
| 2014 | 197,701 | 3.5% | Nou | 1 / 21 | 1 | #7 | Panos Kammenos |
| 2019 | 45,149 | 0.8% | -2.7 | 0 / 21 | 1 | #15 | Panos Kammenos |

## Referències

* 1 2 3 «Venizelos draws battle lines for general elections». Ekathimerini, 15-03-2012.
* ↑ «LAOS questions poor showing in opinion polls». Ekathimerini, 22-03-2012.
* 1 2 «Migration woes take centre stage ahead of Greek election». The New Age, 03-04-2012.
* ↑ http://www.parties-and-elections.de/greece.html
* ↑ Alkman, Granitsas «Dallara Says Debt Swap Is on Track». The Wall Street Journal, 04-03-2012.
* ↑ «Kammenos attracts another New Democracy breakaway». Athens News, 20-03-2012. Arxivat de l'original el 2012-04-02 [Consulta: 2 gener 2014].
* ↑ Consellers de les Regions.
* 1 2 «Ousted New Democracy MP starts own party». Ekathimerini, 24-02-2012.
* 1 2 3 «Kammenos introduces Independent Greeks». Athens News, 11-03-2012. Arxivat de l'original el 2012-03-14 [Consulta: 2 gener 2014].
* ↑ «Ten former ND MPs move with Kammenos». Capital, 14-03-2012.
* ↑ «Profile of parties running in May 6 Greek elections». ekathimerini.com, 03-05-2012.
* ↑ «Η παρουσίαση του κόμματος ΑΝΕΞΑΡΤΗΤΟΙ ΕΛΛΗΝΕΣ από τον Πάνο Καμμένο στο Δίστομο στις 11 Μαρτίου 2012» (en grec). Grecs Independents. Arxivat de l'original el 28 de juny 2015. [Consulta: 3 gener 2014].
* ↑ «Independent Greeks respond to the scenarios for the collapse of the party with a founding congress». GRReporter.info, 21-12-2012.